cyanic-selkie/wikianc huggingface dataset:
Κάστρο Ηλείας
Διοικητική εξέλιξη
Αναγνωρίστηκε ως οικισμός την 20η Απριλίου 1835 και υπήχθη στον τότε δήμο Κυλληνίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Κυλληνίας, υπήχθη στον τότε δήμο Μυρτουντίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Κάστρου, αποτελώντας την έδρα της, μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε την έδρα του δημοτικού διαμερίσματος Κάστρου του Δήμου Κάστρου - Κυλλήνης. Σήμερα αποτελεί οικισμό της Τοπικής Κοινότητας Κάστρου του «καλλικρατικού» δήμου Ανδραβίδας - Κυλλήνης.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης Κατηγορία:Δήμος Κάστρου-Κυλλήνης
Η ομολογία ενός δολοφόνου μέσα σε μια νύχτα
Η ομολογία ενός δολοφόνου: μέσα σε μια νύχτα, (γερμ. Beichte eines mörders: Erzählt in einer nacht, είναι μυθιστόρημα του λογοτέχνη Γιόζεφ Ροτ, από τα τελευταία έργα του, που κυκλοφόρησε το 1936 από τον γερμανικό εκδοτικό οίκο "Allert de Lange" του Άμστερνταμ. Τον αμέσως επόμενο χρόνο (1937) κυκλοφόρησε και στην αγγλική γλώσσα. Στην ελληνική γλώσσα κυκλοφόρησε μόλις το 2011 από τις εκδόσεις "Άγρα", σε μετάφραση της Μαρίας Αγγελίδου.
Σε ένα ρωσικό καπηλειό στο Παρίσι, ένας Ρώσος που υποστηρίζει ότι ήταν μυστικός αστυνομικός, δολοφόνος και νόθος γιός ενός Ρώσου πρίγκηπα -αρχίζει να διηγείται την ιστορία της ζωής του. Ο συγγραφέας (ένας από τους θαμώνες του καφενείου, αλκοολικός) αποφασίζει να γράψει την ιστορία που άκουσε κατά τη διάρκεια της νύχτας.
''«Ο συγγραφέας Γιόζεφ Ροτ, με το χαρακτηριστικό κλασικό κι ίσως λίγο παρωχημένο του ύφος - που εδώ θυμίζει πάρα πολύ Ντοστογιέφσκι (όχι μόνο επειδή ψυχογραφεί ένα δολοφόνο αλλά και στο ύφος)-, ξεδιπλώνει μπροστά μας ένα συναρπαστικό ψυχογράφημα μιας σπάνιας κι ενδιαφέρουσας προσωπικότητας....Η εγκιβωτισμένη αφήγηση του Σεμιόν είναι κι αυτή κλασική, γραμμική, επεξηγηματική, με εκτεταμένες γλαφυρές περιγραφές και με αναστοχασμό. Αυτό που συναρπάζει είναι η αγωνία και παραδοξότητα στην πλοκή (με αγωνία περίμενα τη συνέχεια αυτής της ζωής, που όλα έδειχναν ότι θα ήταν τρομερή. Τόσο τρομερή, ώστε ένιωθα ότι όχι μόνο έπρεπε να την ακούσω, αλλά και να την αντέξω) καθώς και η πρωτοτυπία στην επεξεργασία των βιωμάτων.''
Περίληψη
Η ιστορία διαδραματίζεται στο «Ταρί-μπαρί», ένα καφενείο Ρώσων εμιγκρέδων στην αριστερή όχθη του Σηκουάνα στο Παρίσι, λίγα χρόνια μετά τη Ρωσική επανάσταση. Οι θαμώνες του καφενείου είναι οι περισσότεροι οπαδοί του Τσάρου και για αυτό διωγμένοι από τη Σοβιετική Ένωση. Ανάμεσα σε αυτούς, υπάρχει και ένας θαμώνας που τον γνωρίζουν με το παρατσούκλι ο δολοφόνος, χωρίς όμως κανείς να ξέρει από που προέρχεται αυτό το παρατσούκλι. Ο δολοφόνος, ένα βράδυ που είχε πιεί, αρχίζει την εξιστόρηση:
''«Ποτέ δεν θα μπορούσα να παθιαστώ αρκετά με μια πολιτική ιδέα, ώστε να σκοτώσω άνθρωπο για πολιτικούς λόγους. Και δεν θεωρώ τους πολιτικούς εγκληματίες καλύτερους ανθρώπους από τους άλλους· αν συμφωνήσετε, βέβαια, ότι ένας εγκληματίας μπορεί να είναι καλός άνθρωπος, σ' όποιαν κατηγορία κι αν ανήκει. Εγώ για παράδειγμα έχω σκοτώσει [...] Μπορώ να σας πω με συντομία την ιστορία μου. Και θα δείτε ότι είναι μια πολύ απλή ιστορία.''
''Άρχισε. Η ιστορία του δεν ήταν σύντομη ούτε συνηθισμένη. Γι' αυτό και αποφάσισα να τη γράψω...»'' (αφηγητής είναι ένας Γερμανός εμιγκρές, αλκοολικός που επειδή κατοικεί κοντά στη ταβέρνα, είναι και αυτός τακτικός θαμώνας.)
Ο Σεμιόν Γκολούπτσικ, (Semion Semionovich Golubchik) όπως είναι το πραγματικό όνομα του ήρωα, ανακάλυψε μεγαλώνοντας ότι ήταν γιος μια πλύστρας και ενός Ρώσου ευγενή, του πρίγκηπα Κραπότκιν και περνά τη ζωή του ψάχνοντάς τον. Σε ένα γύρισμα της μοίρας, θα στελεχώσει την Οχράνα, τη διαβόητη τότε μυστική αστυνομία του Τσάρου. Γίνεται πράκτορας και χαφιές, ανάλγητος και ασταμάτητος, γεμάτος μίσος για την κοινωνία και τον πατέρα του, που με τη φυγή του, του στέρησε τη δυνατότητα για μια καλύτερη ζωή. Θα ερωτευτεί τη Λουτεσιά, ένα μοντέλο που επισκέπτεται τη Ρωσία μαζί με έναν Γάλλο μόδιστρο και στην παραφορά του συναισθήματός του, θα εξαχρειωθεί τελείως.
Παραπομπές
Κατηγορία:Μυθιστορήματα του Γιόζεφ Ροτ
Φαινόμενο Φερράντι
Το φαινόμενο Φερράντι περιγράφει μια αύξηση τάσης στο τερματικό σημείο μιας μεγάλου μήκους γραμμής μεταφοράς δικτύου σε σχέση με το σταθμό παραγωγής από τον οποίο παράχθηκε η τάση αυτή. Αυτό συμβαίνει όταν η γραμμή αυτού του δικτύου είναι μεν φορτισμένη αλλά συνδέεται σε αμελητέο φορτίο ή δεν είναι συνδεδεμένη σε φορτίο.
Το φαινόμενο αυτό συμβαίνει λόγω της πτώσης τάσης που δημιουργείται από την επαγωγικότητα της γραμμής (εξαιτίας του ρεύματος φόρτισης) που βρίσκεται σε διάφορα φάσης με το ρεύμα στο τερματικό σημείο. Έτσι, η επαγωγή κι η χωρητικότητα της γραμμής είναι κι οι δυο υπεύθυνες για την παράγωγη του φαινόμενου.
Παραπομπές
Κατηγορία:Ηλεκτρισμός Κατηγορία:Φαινόμενα
Πέτρος Παναγιωταράκος
Ο Πέτρος Παναγιωταράκος (1943 - 10 Φεβρουαρίου 1999) ήταν Έλληνας διεθνής καλαθοσφαιριστής.
Αγωνίστηκε στον Παναθηναϊκό από το 1961 έως το 1972. Φορούσε το νούμερο 12 και υπήρξε αρχηγός του Παναθηναϊκού. Με τον ΠΑΟ κατέκτησε 6 πρωταθλήματα Ελλάδος (1962, 1967, 1969, 1971, 1972, 1973), ενώ το 1969 συμμετείχε στα ημιτελικά του Κυπέλλου Κυπελλούχων και το 1972 στα ημιτελικά του Κυπέλλου Πρωταθλητριών που ήταν για πολλά χρόνια οι σημαντικότερες ευρωπαϊκές επιτυχίες του Παναθηναϊκού.
Αγωνίστηκε μια φορά με την Εθνική Εφήβων στις 22/7/1962 και σημείωσε 21 πόντους. Στη συνέχεια υπήρξε διεθνής με την Εθνική Ανδρών σε 54 αγώνες σημειώνοντας 404 πόντους (7,5 μ.ο.). Εκπροσώπησε την Ελλάδα στο Βαλκανικό Πρωτάθλημα (1962, 1963, 1964, 1966) στο Ευρωμπάσκετ 1965 και σε δυο Προολυμπιακά Τουρνουά (1964, 1968).
Ο Πέτρος Παναγιωταράκος πέθανε στις 10 Φεβρουαρίου 1999.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Παναθηναϊκού
Εθνική Αργεντινής Κ-20 (ποδόσφαιρο ανδρών)
Πολλοί κορυφαίοι Αργεντίνοι ποδοσφαιριστές πέρασαν από τις τάξεις της ομάδας, συμπεριλαμβανομένων των Σέρχιο Αγουέρο, Άνχελ ντι Μαρία, Ραμόν Ντίας, Ντιέγκο Μαραντόνα, Χόρχε Μπουρουτσάγα, Χαβιέρ Μασκεράνο, Λιονέλ Μέσι, Λουσιάνο Γκαλέτι, Χαβιέρ Σαβιόλα και Κάρλος Τέβες.
thumb |Η ομάδα του 1979 σε παραλία του Μοντεβίδεο κατά τη διάρκεια της διεξαγωγής του πρωταθλήματος Νότιας Αμερικής του 1979. Οι παίκτες έχουν στα χέρια τους το Λουίς Σέζαρ Μενότι.
Πρώτος σκόρερ
Ο Λιονέλ Μέσι είναι και σε αυτή την κατηγορία (Κ-20) ο πρώτος σκόρερ όλων των εποχών με 14 επίσημα γκολ. Συνολικά (μαζί με φιλικά παιχνίδια) έχει σκοράρει 18 τέρματα.
Βιβλιογραφία
Κατηγορία:Εθνική Αργεντινής (ποδόσφαιρο) Κατηγορία:Εθνικές ομάδες ποδοσφαίρου Κ-20 Νότιας Αμερικής
Βάλιεβο
thumb|right|150px|Το Βάλιεβο το πρώτο μισό του 20ου αιώνα. thumb|right|150px|Ο πύργος Νενάντοβιτς.
Το Βάλιεβο (Σερβικά: Ваљево/Valjevo) είναι πόλη της Σερβίας και έχει πληθυσμό 58.932 κατοίκους (2011). Είναι κτισμένο στις όχθες του ποταμού Κολουμπάρα, ενός παραποτάμου του Σάβου. Είναι το διοικητικό κέντρο της περιοχής Κολουμπάρα. Η πρώτη αναφορά στο Βάλιεβο γίνεται το 1393. Στην πόλη εδρεύει η επιχείρηση πολεμικού εξοπλισμού Κρουσίκ.
Κατηγορία:Πόλεις της Σερβίας
Zastava M93 Black Arrow
Γενικά
Ο πρωταρχικός σκοπός αυτού του όπλου είναι η εξουδετέρωση μεγάλης απόστασης και μετά βίας ορατών στόχων και για αυτό τον σκοπό, παρέχεται μόνο με μία διόπτρα η οποία περιλαμβάνεται στο σετ του τυφεκίου (με μεγέθυνση 8x μέχρι 1.800 m). Ο προσαρμογέας της μπορεί να δεχτεί διόπτρες και άλλων τύπων και κατασκευαστών, επίσης.
Άλλες παραλλαγές αυτού του τυφεκίου δοκιμάστηκαν σε πολεμικές επιχειρήσεις στο Κοσσυφοπέδιο και στη Βόρεια Μακεδονία σε ακραίες συνθήκες.
Σχεδίαση και Χαρακτηριστικά
Το τουφέκι Zastava M93 Black arrow είναι διαθέσιμο σε δύο εκδόσεις: 12,7×108 χιλιοστών και .50 BMG. Είναι τυφέκιο με χειροκίνητο κλείστρο, αερόψυκτο, τροφοδοτούμενο με γεμιστήρα και με σταθερό κοντάκι.
Ατομικά χαρακτηριστικά:
Χρήστες
Zastava M93
Αναφορές
Κατηγορία:Τυφέκια
Λαοδίκη (σύζυγος του Μιθριδάτη Δ΄)
H Λαοδίκη η Φιλάδελφος και Επιφανής (έζησε τον 2ο αιώνα π.Χ.) από τη Δυναστεία των Μιθριδατιδών γεννήθηκε πριγκίπισσα τού Πόντου και με τον γάμο της έγινε βασίλισσα τού Πόντου.
Βιογραφία
Ήταν κόρη τού Μιθριδάτη Γ΄ τού Πόντου και της Λαοδίκης των Σελευκιδών, ίσως κόρης τού Αντιόχου Δ΄ Επιφανούς. Αδέλφια της ήταν ο Φαρνάκης Α΄ του Πόντου και ο Μιθριδάτης Δ΄ του Πόντου.
Οι ιστορικές πηγές δεν αναφέρουν τη Λαοδίκη. Είναι γνωστή από νομίσματα, αγάλματα και επιγραφές. Κάποια στιγμή παντρεύτηκε τον αδελφό της Μιθριδάτη Δ΄· δεν φαίνεται να απέκτησαν τέκνα.
Τα νομίσματα που έχουν διασωθεί με αυτήν και άλλα μαζί με τον σύζυγό της, δείχνουν ότι ήταν βασίλισσα τού Πόντου από το 162 ως τη δεκαετία τού 150. Από τα νομίσματα φαίνεται πιθανό να ήταν συμβασίλισσα με τον Μιθριδάτη Δ΄. Δείχνουν ένα ωραίο, διπλό πορτραίτο κατά το πρότυπο των Πτολεμαϊκών κοπών.
Ένα από αυτά δείχνει τους δύο συζύγους σε προτομή στη μία όψη. Στην άλλη ο Ζεύς και η Ήρα (τα αδέλφια σύζυγοι) όρθιοι, μετωπικοί. Ο δαφνοστεφής Ζεύς κρατεί σκήπτρο στο δεξί και κεραυνό στο αριστερό· η Ήρα κρατεί σκήπτρο στο δεξί χέρι της. Υπάρχει η επιγραφή ΒΑΣΙΛΕΩΣ ΜΙΘΡΙΔΑΤΟΥ ΚΑΙ ΒΑΣΙΛΙΣΣΗΣ ΛΑΟΔΙΚΗΣ ΦΙΛΑΔΕΛΦΩΝ. Η σχεδίαση τού νομίσματος είναι μία δήλωση Ελληνισμού.
Στα νομίσματα που εμφανίζεται μόνη της, η επιγραφή είναι ΒΑΣΙΛΙΣΣΗΣ ΛΑΟΔΙΚΗΣ. Σε άλλα αργυρά νομίσματα ο τίτλος της είναι σε μονόγραμμα. Σε ένα η μορφή της είναι με πέπλο και στην άλλη όψη η Ήρα, όρθια, μετωπική με μακρύ ένδυμα να κρατά σκήπτρο στο δεξί. Σε άλλο υπάρχει η μορφή της με πέπλο και στην άλλη όψη κέρας Αμάλθειας, εξάκτινο άστρο και επιγραφή ΒΑΣΙΛΙΣΣΗΣ ΛΑΟΔΙΚΗΣ ΕΠΙΦΑΝΟΥΣ ΚΑΙ ΦΙΛΑΔΕΛΦΟΥ. Είναι η μόνη βασίλισσα στα νομίσματα με το επίθετο Επιφανής. Στη νήσο Δήλο έχει τιμηθεί με άγαλμα με επιγραφή.
Σύμφωνα με τεκμήρια είχε καλές σχέσεις με τα βασίλεια της εποχής της και ήταν καλή γνώστης της Ελληνικής και Περσικής κοινωνίας. Φαίνεται να ήταν μία διακεκριμένη μονάρχης με επιρροή και αξιόλογη ισχύ. Πρέπει να ήταν ευλαβής, υπερήφανη για την Ελληνική και Περσική καταγωγή της· να κυβέρνησε δίκαια και ισότιμα για τις δύο κοινωνίες.
Οικογένεια
Παντρεύτηκε τον αδελφό της Μιθριδάτη Δ΄ τού Πόντου. Δεν απέκτησαν τέκνα.
Πηγές
Κατηγορία:Δυναστεία των Μιθριδατιδών
Mars One
Το Mars One είναι ένας μη κερδοσκοπικός οργανισμός με έδρα τις Κάτω Χώρες, που έχει στόχο για να μεταφέρει τους πρώτους ανθρώπους στον Άρη και να δημιουργήσουν μια μόνιμη ανθρώπινη αποικία εκεί μέχρι το 2025. Το σχέδιο του έργου για της αποικίες του Άρη καθοδηγείται από τον Ολλανδό επιχειρηματία Bas Lansdorp, ο οποίος ανακοίνωσε τα σχέδια για το έργο Mars One τον Μάιο του 2012.
Η αρχική ιδέα του Mars One περιελάμβανε την έναρξη ενός ρομποτικού οχήματος προσεδάφισης και το Διαστημικό Λεωφορείο ήδη από το 2016 με στόχο την αποστολή ενός ανθρώπινου πληρώματος τεσσάρων ατόμων το 2022. Οι διοργανωτές σχεδιάζουν για το πλήρωμα που που θα επιλεγεί από τους υποψηφίους, να γίνουν οι πρώτοι μόνιμοι κάτοικοι του Άρη χωρίς δυνατότητα επιστροφής στη Γη. Μερική χρηματοδότηση του προγράμματος θα περιλαμβάνει ένα μελλοντικό πρόγραμμα ριάλιτι που θα δείχνει το ταξίδι των αποίκων και την ζωή τους στην αποικία. thumb|Καλλιτεχνική αποτύπωση από το διαστημόπλοιο Φοίνιξ καθώς προσεδαφίζεται στον Άρη. thumb|Καλλιτεχνική άποψη του Άρη μετά τη [[Γαιοπλασία του.]] Το χρονοδιάγραμμα του έργου, η τεχνική και η οικονομική δυνατότητα, καθώς και η ηθική ενός τέτοιου εγχειρήματος, έχουν επικριθεί από μια μερίδα επιστημόνων και εκείνων που δραστηριοποιούνται στην αεροδιαστημική βιομηχανία.
Ιστορία
Ο σχεδιασμός για το Mars One ξεκίνησε το 2011 με τις συζητήσεις μεταξύ των δύο ιδρυτών της, τον Bas Lansdorp και τον Arno wielders. Η εφικτότητα της ιδέας στη συνέχεια την ερεύνησαν με ειδικούς εμπειρογνώμονες και οργανώσεις εμπειρογνωμόνων, η οποίοι συζήτησαν της οικονομικές, ψυχολογικές και ηθικές πτυχές της.
Εξωτερικοί σύνδεσμοι
Επίσημη ιστοσελίδα
Κατηγορία:Εξερεύνηση του Άρη
Πέτρος Μπουσουλόπουλος
Ο Πέτρος Μπουσουλόπουλος (Αθήνα, 22 Μαρτίου,1983) είναι Έλληνας ηθοποιός.
Μουσική
Έχει ήδη κυκλοφορήσει το πρώτο του μουσικό δίσκο single με τίτλο "Η αγάπη μου ένα βράδυ", το οποίο κατάφερε να γίνει χρυσός δίσκος. Το 2010 εμφανίστηκε σε ροκ μουσική σκηνή.
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Ευστάθιος Σαράντος
Ο Ευστάθιος Σαράντος (γεννημένος στις 16 Μαϊου 1952) είναι παλαίμαχος Έλληνας διεθνής αθλητής της υδατοσφαίρισης. Ήταν αθλητής του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1972 που διεξήχθησαν στο Μόναχο, όπου η Εθνική Ελλάδος κατέκτησε τη 13η θέση.
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές της εθνικής Ελλάδος
Παντελής Σαββίδης
Ο Παντελής Σαββίδης είναι Έλληνας δημοσιογράφος με έδρα τη Θεσσαλονίκη. Γεννήθηκε το 1954 στην Αξιούπολη Κιλκίς. Εδώ και δεκατρία χρόνια είναι ο παρουσιαστής της εβδομαδιαίας εκπομπής "Ανιχνεύσεις" που προβαλλόταν στην ΕΤ3. Η εκπομπή ασχολείται με ζητήματα των Βαλκανίων, ευρωπαϊκών πολιτικών ζητημάτων και διεθνών σχέσεων. Έχει βραβευτεί με το Βραβείο Μπότση για την άρτια ενημέρωση των πολιτών της Βορείου Ελλάδας σε ότι αφορά το εγχώριο πολιτικό και βαλκανικό γίγνεσθαι
Διετέλεσε επίσης διευθυντής της εφημερίδας Μακεδονία.
Εξωτερικοί σύνδεσμοι
Σαββίδης Παντελής
Κύριλλος Ζ΄
Ο Κύριλλος Ζ΄ διετέλεσε Οικουμενικός Πατριάρχης για πέντε χρόνια (1855-1860).
Βιογραφικά στοιχεία
thumb|right|260px|Υπογραφή του Κυρίλλου ως Μητροπολίτη σε έγγραφο της Δημογεροντίας [[Αίνος Θράκης|Αίνου (1831)]] Κάποιες πηγές αναφέρουν ότι γεννήθηκε το 1775 στην Αδριανούπολη και είχε το κοσμικό όνομα Κωνσταντίνος, εντούτοις φαίνεται ότι τα τρία αυτά στοιχεία είναι αναληθή και προήλθαν από σύγχυση με τον Πατριάρχη Κύριλλο ΣΤ΄.
Τον Μάιο του 1831 εξελέγη Μητροπολίτης Αίνου και τον Μάρτιο του 1847 Αμασείας. Πατριάρχης εξελέγη στις 20 Σεπτεμβρίου 1855. Επί της πατριαρχίας του συγκλήθηκε συνέλευση αντιπροσώπων των επαρχιών του Οικουμενικού Πατριαρχείου για τη σύνταξη και κύρωση των Γενικών Κανονισμών, οι οποίοι προκάλεσαν μεγάλες δυσαρέσκειες. Ο Κύριλλος υπέβαλε την παραίτησή του το 1859, αλλά αυτή δεν έγινε δεκτή από την Υψηλή Πύλη.
Προσπάθησε να αντιμετωπίσει το Βουλγαρικό ζήτημα χειροτονώντας Βούλγαρους αρχιερείς. Ήταν όμως ήδη αργά, και επί των ημερών του, συγκεκριμένα το Πάσχα του 1860, για πρώτη φορά δεν μνημονεύτηκε το όνομα του Οικουμενικού Πατριάρχη στον Βουλγαρικό ναό του Αγίου Στεφάνου στην Κωνσταντινούπολη. Λόγω της αποτυχίας του στο ζήτημα αυτό, παραιτήθηκε την 5 Ιουλίου 1860 και αποσύρθηκε στη Χάλκη, όπου και πέθανε στις 13 Μαρτίου 1872.
Υποσημειώσεις
<references group="lower-greek"/>
Πηγές
Κατηγορία:Μητροπολίτες Αίνου Κατηγορία:Μητροπολίτες Αμασείας Κατηγορία:Πατριάρχες Κωνσταντινουπόλεως Κατηγορία:Επίσκοποι του 19ου αιώνα
Free Pascal
Ο μεταγλωττιστής Free Pascal είναι ένας μεταγλωττιστής για τις γλώσσες Pascal και Object Pascal. Είναι ελεύθερο λογισμικό και διανέμεται με την Γενική Άδεια Δημόσιας Χρήσης GNU. Έχει τη δική του διάλεκτο για την Object Pascal, αλλά υποστηρίζει, σε μεγάλο βαθμό, τις διαλέκτους αρκετών άλλων εκδόσεων της Pascal.
Ιστορικό
Η ανάπτυξη του μεταγλωττιστή ξεκίνησε όταν η Borland ανακοίνωσε ότι θα σταματήσει την ανάπτυξη της Borland Pascal για περιβάλλον DOS (MS-DOS και IBM PC DOS) μετά την έκδοση 7 και θα συνεχίσει μόνο για περιβάλλον Windows.
Ο φοιτητής Florian Paul Klämpfl άρχισε να αναπτύσσει έναν μεταγλωττιστή για τη γλώσσα. Ο αρχικός μεταγλωττιστής ήταν ένα εκτελέσιμο αρχείο γραμμένο σε Turbo Pascal που δημιουργούσε κώδικα για 16μπιτο περιβάλλον. Αργότερα εξελίχθηκε σε μεταγλωττιστή που μπορούσε να μεταγλωττίσει τον εαυτό του για 32μπιτο περιβάλλον.
Ο μεταγλωττιστής δημοσιεύτηκε στο Διαδίκτυο και αργότερα μεταφέρθηκε σε περιβάλλον Linux από τον Michael van Canneyt περίπου πέντε χρόνια πριν η Borland κάνει διαθέσιμο το Kylix.
Μετά την έκδοση 0.99.5 ξεκίνησε η υποστήριξη και άλλων διαλέκτων πέρα από την Turbo Pascal.
Στην έκδοση 0.99.8 ξεκίνησε την υποστήριξη για την πλατφόρμα Win32.
Στις εκδόσεις 1.0.x έγινε προσπάθεια υποστήριξης της αρχιτεκτονικής 68k της Motorola και δημιουργήθηκαν διάφορες σταθερές εκδόσεις για 68k λειτουργικά συστήματα *nix και AmigaOS. Η διαφορετική φιλοσοφία που έχουν τα περιβάλλοντα αυτά έκανε δύσκολη τη συνέχιση της ανάπτυξης πάνω στα ίδια μοτίβα κι έτσι οι εκδόσεις 1.1.x αποσπάστηκαν από το βασικό πυρήνα το Δεκέμβριο του 1999.
Στο τέλος του 2003 παρουσιάστηκε μια λειτουργική μορφή για την αρχιτεκτονική του PowerPC. Ακολούθησε η προσθήκη της υποστήριξης του ARM, το καλοκαίρι του 2004, του SPARC το φθινόπωρο του ίδιου έτους. Η υποστήριξη του x86-64-AMD64 έκανε διαθέσιμο τον μεταγλωττιστή σε 64μπιτα περιβάλλοντα.
Ολοκληρωμένα περιβάλλοντα ανάπτυξης
Υπάρχουν διαθέσιμα πρόσθετα για διάφορα ολοκληρωμένα περιβάλλοντα ανάπτυξης. Επιπλέον υπάρχουν τα εξειδικευμένα περιβάλλοντα στα οποία περιλλαμβάνονται:
Περιβάλλοντα των οποίων έχει σταματήσει η ανάπτυξη:
Παραπομπές
Κατηγορία:Προγραμματισμός Κατηγορία:Ελεύθερο λογισμικό Κατηγορία:Γλώσσες προγραμματισμού συστημάτων Κατηγορία:Εργαλεία προγραμματισμού Linux
Αριθμοί του Πελ
Στα μαθηματικά, οι αριθμοί του Πελ είναι μια άπειρη ακολουθία ακεραίων αριθμών που είναι γνωστοί από την αρχαιότητα, οι παρονομαστές της πλησιέστερης ρητής προσέγγισης στην τετραγωνική ρίζα του 2. Αυτή η ακολουθία των προσεγγίσεων ξεκινάει 1/1, 3/2, 7/5, 17/12, και 41/29, έτσι η ακολουθία των αριθμών του Πελ ξεκινάει με 1, 2, 5, 12, και 29. Οι αριθμητές της ίδιας ακολουθίας των προσεγγίσεων είναι το ήμισυ των companion αριθμών Πελ ή αριθμοί των Πελ-Λούκας. Αυτοί οι αριθμοί σχηματίζουν μια δεύτερη άπειρη ακολουθία που ξεκινά με 2, 6, 14, 34, και 82.
Μαζί, οι αριθμοί του Πελ και οι companion αριθμοί Πελ μπορούν να υπολογιστούν με την βοήθεια μιας αναδρομικής σχέσης παρόμοιας με αυτής για τους αριθμούς Φιμπονάτσι, και ακόμη και οι δυο ακολουθίες αριθμών αυξάνονται εκθετικά, αναλογικά με τις δυνάμεις της ασημένιας αναλογίας 1 + √2. Καθώς χρησιμοποιούνται για την προσέγγιση της τετραγωνικής ρίζας του δυο, οι αριθμοί του Πελ μπορούν να χρησιμοποιηθούν για να βρεθεί το τετράγωνο των τριγωνικών αριθμών, για να κατασκευαστούν οι προσεγγίσεις των ακεραίων στο σωστό ισοσκελές τρίγωνο, και για να λύσει συγκεκριμένα προβλήματα συνδυαστικής απαρίθμησης.
Φαίνεται ότι οι αριθμοί του Πελ έχουν εφαρμογή στους οκταγωνικούς καθρέπτες Bagua οι οποίοι κατασκευάζονται σε μορφή οκταγώνου καθώς το οκτάγωνο κατά την κινέζικη φιλοσοφία αντιπροσωπεύει τη δημιουργία.
Οι αριθμοί του Πελ
Οι αριθμοί του Πελ μπορούν επίσης να εκφραστούν με τον τύπο κλειστής μορφής Για μεγάλες τιμές του n, ο όρος κυριαρχεί αυτήν την έκφραση, έτσι οι αριθμοί του Πελ είναι περίπου ανάλογοι στις δυνάμεις της ασημένιας αναλογίας, ανάλογοι στον ρυθμό ανάπτυξης τον αριθμών Φιμπονάτσι σαν δυνάμεις της χρυσής αναλογίας.
Ένας τρίτος ορισμός είναι δυνατός, από τον τύπο μήτρας
Πολλές ταυτότητες μπορούν να εξαχθούν ή να αποδειχθούν από αυτούς τους ορισμούς. Για παράδειγμα μια ταυτότητα ανάλογη της ταυτότητας Κασίνι για τους αριθμούς του Φιμπονάτσι, είναι μια άμεση συνέπεια του τύπου του πίνακα (διαπιστώθηκε από την εξέταση των παραγόντων που επηρεάζουν τις μήτρες στην αριστερή και στη δεξιά πλευρά της τύπου της μήτρας).
Προσέγγιση στην τετραγωνική ρίζα του (2) δύο
Οι αριθμοί του Πελ προκύπτουν ιστορικά και κυρίως στην ρητή προσέγγιση της τετραγωνικής ρίζας του 2 Αν δυο μεγάλοι ακέραιοι x και y σχηματίζουν μια λύση της εξίσωσης του Πελ τότε η αναλογία τους παρέχει μια στενή προσέγγιση της. Η ακολουθία προσεγγίσεων αυτού του τύπου είναι όπου ο παρονομαστής από κάθε κλάσμα είναι ένας αριθμός του Πελ και ο αριθμητής είναι το άθροισμα ενός αριθμού του Πελ και του προηγούμενου του στην ακολουθία. Έτσι, οι λύσεις έχουν τη μορφή. Η προσέγγιση αυτού του τύπου ήταν γνωστή στους Ινδούς μαθηματικούς από τον τρίτο ή τέταρτο αιώνα π.Χ. Οι Έλληνες μαθηματικοί του πέμπτου αιώνα π.Χ. ήξεραν επίσης γι' αυτήν την ακολουθία των προσεγγίσεων: Ο Πλάτωνας αναφέρεται στους αριθμητές ως τις ρητές διαμέτρους. Τον 2ο αιώνα μ.Χ. ο Θέων της Σμύρνης χρησιμοποίησε τον όρο αριθμοί πλευράς και διαμέτρου για να περιγράψει τους παρονομαστές και τους αριθμητές αυτής της ακολουθίας. Οι προσεγγίσεις αυτές θα μπορούσαν να προέρχονται από το συνεχές κλάσμα εάν είχαν επεκταθεί κατά : Περικόπτοντας αυτή την επέκταση σε οποιονδήποτε αριθμό των όρων παράγει έναν από τους αριθμούς του Πελ βασισμένοι στις προσεγγίσεις των αριθμών αυτών. Για παράδειγμα,: Όπως ο Knuth (1994) περιγράφει, το γεγονός ότι οι αριθμοί του Πελ με προσέγγιση τους επιτρέπει να χρησιμοποιούν για ακριβής ρητές προσεγγίσεις σε ένα κανονικό οκτάγωνο με κορυφή τις συντεταγμένες  και .Όλες οι κορυφές είναι εξίσου μακριά από την αρχή και αποτελούν σχεδόν ομοιόμορφες γωνίες γύρω από την αρχή. Εναλλακτικά, τα σημεία, και  αποτελούν κατά προσέγγιση οκτάγωνα όπου οι κορυφές έχουν σχεδόν ίση απόσταση από την αρχή και τις γωνίες να είναι με ενιαία μορφή.
Πρώτοι αριθμοί και Τετράγωνα
Ωστόσο, παρά το γεγονός ότι έχουμε τόσο λίγα τετράγωνα ή άλλες δυνάμεις,oi αριθμοί Πελ έχουν μια στενή σχέση με τους τετραγωνικούς τριγωνικούς αριθμούς. Συγκεκριμένα, οι αριθμοί αυτοί προκύπτουν από την ακόλουθη ταυτότητα των Πελ αριθμών.: Η αριστερή πλευρά της ταυτότητας αυτής περιγράφει έναν τετραγωνικό αριθμό, ενώ η δεξιά πλευρά περιγράφει έναν τριγωνικό αριθμό, ώστε το αποτέλεσμα να είναι ένας τετράγωνικος τριγωνικός αριθμός.
Οι Santana και Diaz-Barrero (2006) αποδεικνύουν μια άλλη ταυτότητα που αφορούν τους αριθμούς Πελ σε τετράγωνα και δείχνει ότι το άθροισμα των αριθμών Πελ μέχρι P_ {4n +1} είναι πάντα ένα τετράγωνο:
Για παράδειγμα, το άθροισμα των αριθμών Pell μέχρι P_5,, είναι το τετράγωνο από . Οι αριθμοί σχηματίζουν τις τετραγωνικές ρίζες των εν λόγω ποσών,
Οι Αριθμοί Πελ-Λούκας
Οι συντροφικοί αριθμοί Πελ ή αριθμοί Πελ-Λούκας ορίζονται από την αναδρομική σχέση
Με λίγα λόγια: οι δύο πρώτοι αριθμοί στην ακολουθία είναι αμφότεροι 2, και κάθε διαδοχικός αριθμός σχηματίζεται με προσθήκη δύο φορές το προηγούμενο Πελ-Λούκας αριθμό στον Πελ-Λούκας αριθμό πριν από αυτό, ή ισοδύναμα, προσθέτοντας τον επόμενο αριθμό Πελ στο προηγούμενο Πελ αριθμό: έτσι, το 82 είναι ο σύντροφος στο 29, και 82 = 2 * 34 + 14 = 70 + 12. Οι πρώτοι όροι της ακολουθίας είναι
Υπολογισμοί και συνδέσεις
Ο παρακάτω πίνακας δίνει τις πρώτες αρμοδιότητες της ασημί αναλογίας και του συζυγή του .
Οι συντελεστές είναι οι Μισοί σύντροφοι αριθμοί Πελ H_n και οι αριθμοί Πελ P_n που είναι οι (μη αρνητικοί) λύσεις των. Ένας τετραγωνικός τρίγωνος αριθμός είναι ένας αριθμός ο οποίος είναι και ο t\,th τριγωνικός αριθμός και ο s\,th τετραγωνικός αριθμός. Μια κοντινή ισοσκελή Πυθαγόρεια τριάδα είναι μία ακέραια λύση a^2+b^2=c^2 όπου a+1=b.
Ο επόμενος πίνακας δείχνει ότι ο διαχωρισμός του περιττού αριθμού H_n σχεδόν σε ίσα μισά δίνει ένα τετράγωνο τριγωνικό αριθμό όταν το n είναι άρτιος και κοντά σε ισοσκελές Πυθαγόρεια Τριάδα όταν ο n είναι περιττός. Όλες οι λύσεις προκύπτουν με τον τρόπο αυτό.
Ορισμοί
Οι μισοί σύντροφοι αριθμοί Πελ H_n και οι αριθμοί Πελ P_n μπορούν να προκύψουν σε μια σειρά από εύκολους ισοδύναμους τρόπους:
Η αύξηση των δυνάμεων:
Από τα ανωτέρω προκύπτει ότι υπάρχουν κλειστοί τύποι:
και
Ζεύγη Επανάληψης:
και πίνακες διατύπωσης
έτσι
Προσεγγίσεις
Η διαφορά μεταξύ H_n \, και P_n\sqrt2 είναι η οποία πηγαίνει γρήγορα στο μηδέν. Έτσι, είναι πολύ κοντά 2H_n \,.
Απ' αυτήν την τελευταία παρατήρηση προκύπτει ότι οι αναλογίες ακεραίων προσεγγίζουν ραγδαία το \sqrt2 \, καθώς οι  and  προσεγγίζουν ραγδαία το 1+\sqrt2 \,.
H2 − 2P2 = ±1
Δεδομένου ότι η \sqrt2 είναι άρρητος, δεν μπορούμε να έχουμε δηλαδή. Το καλύτερο που μπορούμε να επιτύχουμε είναι είτε ή.
Οι (μη αρνητικές) λύσεις της είναι ακριβώς τα ζεύγη  άρτιος και οι λύσεις της  είναι ακριβώς τα ζεύγη  περιττό. Για να δείτε αυτό, σημειώστε πρώτα ότι
έτσι ώστε αυτές οι διαφορές, ξεκινώντας με την είναι εναλλάξ . Στη συνέχεια, σημειώστε ότι κάθε θετική λύση έρχεται με αυτό τον τρόπο από μια λύση με μικρότερους ακεραίους από . Η μικρότερη λύση έχει επίσης θετικούς ακεραίους, με εξαίρεση μία H=P=1 \, η οποία προέρχεται από.
Τετράγωνο τριγωνικών αριθμών
Η απαιτούμενη εξίσωση είναι ισοδύναμο με  η οποία γίνεται H^2=2P^2+1 με τις υποκαταστάσεις. Εξ ου και η νιοστή λύση είναι και
Παρατηρήστε ότι t και t+1 είναι πρώτα μεταξύ τους, έτσι ώστε  συμβαίνει ακριβώς όταν είναι γειτονικά ακέραιοι, ένα τετράγωνο H^2 και η άλλη δύο φορές το τετράγωνο 2P^2. Επειδή γνωρίζουμε όλες τις λύσεις αυτής της εξίσωσης, έχουμε επίσης
και
Αυτή η εναλλακτική έκφραση φαίνεται στον επόμενο πίνακα.
Πυθαγόρειες τριάδες
Η ισότητα συμβαίνει ακριβώς όταν  η οποία γίνεται 2P^2=H^2+1με τις υποκαταστάσεις . Εξ ου και η νιοστή λύση είναι and
Ο παραπάνω πίνακας δείχνει ότι, σε μια τάξη ή την άλλη, είναι   καθώς
Παραπομπές
Κατηγορία:Θεωρία αριθμών
Περικλής Δαμάσκος
Ο Περικλής Δαμάσκος (11 Ιουλίου 1952) είναι παλαίμαχος Έλληνας διεθνής αθλητής και προπονητής της υδατοσφαίρισης. Ήταν αθλητής μεταξύ άλλων του Ολυμπιακού και της Εθνικής ομάδας υδατοσφαίρισης της Ελλάδας. Μάλιστα, ήταν μέλος της Εθνικής ομάδας που συμμετείχε στους θερινούς Ολυμπιακούς Αγώνες του 1972 που διεξήχθησαν στη Γερμανία και συγκεκριμένα στο Μόναχο, όπου η Εθνική Ελλάδος κατέκτησε τη 13η θέση.
Ήταν μέλος του ρόστερ του τμήματος υδατοσφαίρισης του Ολυμπιακού που κατέκτησε το πρωτάθλημα Ελλάδας το 1969 αλλά και το 1971.
Ως προπονητής, προπόνησε μεταξύ άλλων την πρώτη Εθνική ομάδα Γυναικών (1988-1991), υπήρξε προπονητής της Εθνικής ομάδας Ενόπλων Δυνάμεων (1993-1996) και ήταν επί σειρά ετών ο προπονητής της Εθνικής ομάδας Νέων - Εφήβων (1994-2014). Υπήρξε επίσης προπονητής στις ομάδες ανδρών του Πόρτο Ράφτη (1982-1986),στον Άρη Θεσσαλονίκης (1986-1988), καθώς και στην ομάδα της Γλυφάδας ΑΝΟΓ (1991-1994).
Ως προπονητής, απέσπασε τις ακόλουθες διεθνείς διακρίσεις: 2011: 3η θέση στο Παγκόσμιο Πρωτάθλημα της FINA(Βόλος, Ελλάδα) 2011: 4η θέση στο Ευρωπαϊκό Πρωτάθλημα (Rieka, Croatia) 2010: 2η θέση στο Ευρωπαϊκό Πρωτάθλημα (Studgart, Germany) 2009: 2η θέση στο Παγκόσμιο Πρωτάθλημα της FINA (Sibenic, Croatia) 2008: 4η θέση στο Ευρωπαϊκό Πρωτάθλημα της LEN (Belgrade, Serbia) 2000: 2η θέση στο Ευρωπαϊκό Πρωτάθλημα της LEN (Lunen, Germany) 1999: 2η θέση στο Παγκόσμιο Πρωτάθλημα της FINA (Habana, Cuba) 1994: 7η θέση στο Ευρωπαϊκό Πρωτάθλημα της LEN (Ensligen, Germany) 1994: 1η θέση στο Πρωτάθλημα SISM Εθνικών Ενόπλων Δυνάμεων (Fontainebleau, France) 1993: 3η θέση στο Ευρωπαϊκό Πρωτάθλημα Εθνικών Ενόπλων Δυνάμεων (St.Petersburg, Russia)
Ως αθλητής, απέσπασε τις ακόλουθες διακρίσεις:
1967-1985: Αγωνίστηκε ως αθλητής στον Ολυμπιακό Σ.Φ.Π., στην Α΄κατηγορία Ανδρών, κερδίζοντας 7 Εθνικά Πρωταθλήματα 1969-1978: Αγωνίστηκε ως αθλητής στην Εθνική ομάδα ανδρών.
1983: 1η θέση στο Παγκόσμιο Πρωτάθλημα Εθνικών Ενόπλων Δυνάμεων 1978: Sweden LEN European Championship 1974: Barcelona LEN European Championship 1973: Belgrade FINA World Championship 1972: Munich Olympic Games 1972: Barcelona LEN European Championship Junior 1970: Smyrna Mediterranean Games 1969: Smyrna Balkan Games
Πηγές
Κατηγορία:Έλληνες υδατοσφαιριστές Κατηγορία:Υδατοσφαιριστές ΟΣΦΠ Κατηγορία:Υδατοσφαιριστές της εθνικής Ελλάδος
Μιχάλης Τριανταφυλλίδης
Ο Μιχάλης Τριανταφυλλίδης είναι Έλληνας πρώην διεθνής πετοσφαιριστής, νυν προπονητής πετοσφαίρισης και μάνατζερ.
Είναι ο αθλητής με τους περισσότερους (25) τίτλους (12 πρωταθλήματα & 7  κύπελλα στη σάλα, 6 πρωταθλήματα και τον τίτλο του King of the Beach στο beach volley.  Εχει 365 διεθνείς συμμετοχές και κατέκτησε χάλκινο μετάλλιο στους Πανευρωπαικούς του 1987. Είναι πατέρας 2 παιδιών και πτυχιούχος ΤΕΦΑΑ. Τα παιδιά του είναι ο Σταύρος και η Λίζα.
Καριέρα αθλητή
Με την Εθνική Ελλάδος κατέκτησε το χάλκινο μετάλιο στο ευρωπαίκό πρωτάθλημα της Γάνδης το 1987. Έχει τους περισσότερους τίτλους σε Πρωταθλήματα από κάθε άλλο βολεϊμπολίστα, ενώ ανακηρύχθηκε King of the Beach, κατακτώντας 6 πρωταθλήματα Ελλάδας Beach Volley συνολικά.
Καριέρα προπονητή
Στο βόλεΐ σάλας διετέλεσε παίκτης-προπονητής της ομάδας του Παναθηναϊκού το 1997, ενώ ήταν βοηθός προπονητή στην Εθνική Ομάδα Ανδρών στους Ολυμπιακούς Αγώνες 2004.
Στο beach volley διετέλεσε προπονητής της ομάδας που αναδείχθηκε Πρωταθλήτρια Ευρώπης Σφυρή/Καραντάσιου το 1997, στο δρόμο για τους Ολυμπιακούς του Σίδνεϊ, ενώ από το 2013 είναι προπονητής στις ακαδημίες beach volley.
Καριέρα μάνατζερ
Ιδρυτής των "Volley & Beachvolley Camps" για παιδιά 8-17 ετών, από το 1993. Ειδικός συνεργάτης της Forthnet/Nova από το 1997. Διοργανωτής των τουρνουά beach volley "Nova Beachvolley Tournament", διοργανωτής των "Επάθλων Forthnet & Forthnet Rookie of the Year" για το βόλεϊ και το πόλο από το 2002.
Δημοτικός σύμβουλος στο Δήμο Δραπετσώνας από το 2006 ως το 2010, διευθυντής του Δημοτικού Αθλητικού Οργανισμού Δραπετσώνας από το 2008 ως το 2010.
Ιδρυτής των ακαδημιών beach volley και τουρνουά Beachvolleytraining από το 2012.
Πρόεδρος του Α.Ο. Τεύκρος από το 2012.
Τον Αύγουστο 2017 ίδρυσε την πρώτη επίσημη σχολή beach volley στην Ελλάδα παράλληλα με την έναρξη των πρώτων εγκαταστάσεων διεθνών προδιαγραφών αθλημάτων άμμου που φέρουν το όνομά του, Triantafyllidis Beach Arena.
Διοικητική σταδιοδρομία
Το 2021 υπήρξε επικεφαλής ψηφοδελτίου για το Δ.Σ. της ΕΟΠΕ. Εκλέχτηκε μέλος του Δ.Σ.
Beach Volley
1990 -  1η θέση Πανελλήνιας κατάταξης στο 3Χ3 με συμπαίκτες Δημήτρη Γόντικα και Χρήστο Τριανταφυλλόπουλο
1991 - Συμμετοχή με εθνική ομάδα 3Χ3 σε διεθνές τουρνουά στη Γαλλία με συμπαίκτες Δημήτρη Καζάζη, Γιώργο Σπανό, Γιώργο Λυκούδη
1992 - 1η θέση Πανελλήνιας κατάταξης 3Χ3 με συμπαίκτες Δημήτρη Ανδρεόπουλο, Γιώργο Σπανό
1993 - 1η θέση Πανελλήνιας κατάταξης 3Χ3 με συμπαίκτες Στέλιο και Δημήτρη Καζάζη
1994 - Πρωταθλητής Πανελληνίου πρωταθλήματος 2Χ2 με συμπαίκτη τον Στέλιο Καζάζη και συμμετοχή με την εθνική ομάδα στο παγκόσμιο πρωτάθλημα Μασσαλίας 16η θέση
Κατάκτηση του τίτλου KING OF THE BEACH
1995 - Πρωταθλητής Πανελληνίου πρωταθλήματος 2Χ2 με συμπαίκτη τον Στέλιο Καζάζη
1997 - Πρωταθλητής Πανελληνίου πρωταθλήματος 2Χ2 με συμπαίκτη τον Τάκη Μαυράκη
2000 - 3η θέση Πανελληνίου πρωταθλήματος 2Χ2 με συμπαίκτη τον Τάκη Μαυράκη
Ζαν Μπυλάν
Ο Ζαν Μπυλάν (γαλλικά: Jean Bullant), γεννήθηκε γύρω στο 1515, πιθανότατα στην Αμιένη και πέθανε το 1578 στο Εκουάν, ήταν αρχιτέκτονας και γλύπτης της Γαλλικής Αναγέννησης και συγγραφέας αρχιτεκτονικών θεωρητικών έργων.
Σάμπατς
thumb|right|150px|Μία ορθόδοξη εκκλησία στο Σάμπατς. thumb|right|150px|Η Βιβλιοθήκη του Σάμπατς.
Το Σάμπατς (Σερβικά: Шабац/Šabac) είναι πόλη της Σερβίας και έχει πληθυσμό 53.919 κατοίκους (2011). Είναι κτισμένο στις όχθες του ποταμού Σάβου. Είναι διοικητικό κέντρο της περιοχής Μάτσβα. Το Σάμπατς έλαβε δικαιώματα πόλης το 2007, ύστερα από μια μερική ανασυγκρότηση της τοπικής κυβέρνησης.
Η παλαιότερη αναφορά για οικισμό στην περιοχή χρονολογείται από το 1454. Οι Οθωμανοί κατασκεύασαν ένα οχυρό στην περιοχή το 1470 και ονόμασαν την πόλη Böğürdelen. Το οχυρό κατακτήθηκε το 1476 από τους Ούγγρους και πέρασε πάλι υπό την κατοχή των Οθωμανών το 1521. Το 18ο αιώνα η πόλη ανήκε εναλλάξ στους Αψβούργους και τους Οθωμανούς.
Κατηγορία:Πόλεις της Σερβίας
Ζαν Μπυλάν
Βιογραφικά στοιχεία
αριστερά|μικρογραφία|290x290εσ|Βόρεια πτέρυγα του [[Κάστρο του Εκουάν|κάστρου του Εκουάν]] αριστερά|μικρογραφία|Ανδριάντας του Ζαν Μπυλάν στο [[Μουσείο του Λούβρου|Λούβρο, ανάμεσα στους 86 Επιφανείς Άνδρες της Γαλλίας]] μικρογραφία|250x250εσ|Η γκαλερί του [[Κάστρο του Σενονσώ|κάστρου του Σενονσώ (1576-1577) πάνω από τη γέφυρα του Φιλιμπέρ Ντελόρμ|αριστερά]] Αφού μελέτησε την αρχαία τέχνη στη Ρώμη, ο Ζαν Μπυλάν επέστρεψε στη Γαλλία γύρω στο 1540 και εργάστηκε ως αρχιτέκτονας στην υπηρεσία του κοντόσταυλου της Γαλλίας Αν του Μονμορανσύ, για λογαριασμό του οποίου εκπόνησε τα σχέδια της βόρειας πτέρυγας και άλλα τμήματα του κάστρου του Εκουάν που κατασκευάστηκαν γύρω στο 1550. Αυτή η τεράστια κατοικία είναι αναμφίβολα το πιο διάσημο αριστούργημά του και έγινε ο αγαπημένος προορισμός πολλών διαδοχικών βασιλιάδων της Γαλλίας. Η αρχιτεκτονική του είναι εμπνευσμένη από τα ιταλικά αρχοντικά.
Για τον Μονμορανσί κατασκεύασε επίσης το Πετί Σατώ (μικρός πύργος) στο κάστρο του Σαντιγί. Στο Εκουάν (Βαλ-ντ'Ουάζ), πόλη στην οποία έμενε και όπου σήμερα ένα γυμνάσιο της πόλης φέρει το όνομά του, εργάστηκε επίσης για την κατασκευή του καμπαναριού στην εκκλησία Σαιντ-Ακέλ που βρίσκεται κοντά στο κάστρο. Καθώς η φήμη του αυξήθηκε, ο Αν του Μονμορανσύ τον σύστησε στον βασιλιά Ερρίκο Β', ο οποίος το 1557 τον ονόμασε Επιθεωρητή των βασιλικών κτισμάτων. Ωστόσο, από το 1559, έχασε αυτή τη θέση.
Κατά τη διάρκεια της δεκαετίας του 1560, κανένα αξιοσημείωτο επίτευγμα δεν του αποδίδεται. Το 1564 έγραψε και δημοσίευσε στο Παρίσι μια πραγματεία, τον Γενικό κανόνα της αρχιτεκτονικής και πραγματείες για τη γεωμετρία και την ωρολογοποιία.
Από το 1570, εργάστηκε ως βασιλικός αρχιτέκτονας για την Αικατερίνη των Μεδίκων. Ο Ζαν Μπυλάν συνέχισε το έργο του Φιλιμπέρ Ντελόρμ, μετά το θάνατο του τελευταίου (1570), στο παλάτι του Κεραμικού και ολοκλήρωσε το κάστρο στο Σαιν-Μωρ-ντε-Φοσέ, κοντά στο Παρίσι (έχει καταστραφεί). Από το 1572 έως το 1575 κατασκεύασε για την Αικατερίνη των Μεδίκων το μέγαρο του Σουασόν, παλάτι στο Παρίσι που καταστράφηκε το 1748, από το οποίο παραμένει σήμερα η στήλη των Μεδίκων. Κατασκεύασε επίσης την επιμήκη αίθουσα (γκαλερί) πάνω από τη γέφυρα του κάστρου του Σενονσώ (1576-1577).
Ο Ζαν Μπυλάν πέθανε στις 13 Οκτωβρίου 1578 στο Εκουάν και ενταφιάστηκε στην εκκλησία του Σαιντ-Ακέλ του Εκουάν.
Εκδόσεις
Στα θεωρητικά του έργα περιλαμβάνονται:
Εξωτερικοί σύνδεσμοι
Κατηγορία:Αρχιτέκτονες της Αναγέννησης Κατηγορία:Γάλλοι αρχιτέκτονες
Ισαάκιο Έβρου
Το Ισαάκιο είναι πεδινό χωριό της περιφερειακής ενότητας Έβρου σε υψόμετρο 45 μέτρα.
Γεωγραφία - Ιστορία
Το Ισαάκιο βρίσκεται 4,5 χλμ. Β.-ΒΑ. του Διδυμοτείχου, προς τη μεθοριακή γραμμή με την Τουρκία και τον ποταμό Έβρο. Παλιότερα, επί τουρκοκρατίας, αναφερόταν ως "Ισάκ Πασά" και συμμετείχε στο ξεσηκωμό της περιοχής την περίοδο της Ελληνικής Επανάστασης του 1821, με πρωτεργάτη τον αγωνιστή Γεώργιο Λιόλογλου. Η προσπάθεια αυτή κατέληξε σε αποτυχία, μετά την ήττα των επαναστατικών δυνάμεων στη Μάχη του Σαλτίκιοϊ και το χωριό καταστράφηκε ολοσχερώς από τον Τούρκο προύχοντα Χατζηεστρέφ αγά. Ως οικισμός αναφέρεται επίσημα στο ΦΕΚ 194Α-14/08/1924 να προσαρτάται στην τότε κοινότητα Διδυμοτείχου. Σύμφωνα με το Πρόγραμμα «Καλλικράτης» αποτελεί την τοπική κοινότητα Ισαακίου που ανήκει στη δημοτική ενότητα Διδυμοτείχου του δήμου Διδυμοτείχου και σύμφωνα με την απογραφή 2011 έχει πληθυσμό 407 κατοίκους.
Παραπομπές
Κατηγορία:Χωριά του νομού Έβρου Κατηγορία:Δήμος Διδυμοτείχου
Αρκούδι Ηλείας
Το Αρκούδι είναι μικρός τουριστικός παραθαλάσσιος οικισμός της Ηλείας, κτισμένος σε υψόμετρο περίπου 1-25 μέτρων. Ο πληθυσμός του, σύμφωνα με την απογραφή του 2011, είναι 157 μόνιμοι κάτοικοι. Οι κάτοικοί του ασχολούνται κυρίως με τον τριτογενή και τον πρωτογενη τομέα της οικονομίας.
Τοποθεσία
Βρίσκεται στην περιοχή της βορειοδυτικής Ηλείας, στο ακρωτήριο της Τρυπητής της χερσονήσου της Κυλλήνης, και εγγύς των κωμοπόλεων Βαρθολομιό, Ανδραβίδα, Γαστούνη και Κυλλήνη. Βρίσκεται επίσης αρκετά κοντά τόσο στον οικισμό των Λουτρών Κυλλήνης όσο και στον οικισμό Κάστρο και το εκεί μεσαιωνικό κάστρο Χλεμούτσι. Βρίσκεται σε απόσταση περίπου 28 χιλιομέτρων βορειοδυτικά της πόλης της Αμαλιάδας, περίπου 43 χιλιόμετρα βορειοδυτικά του Πύργου και περίπου 83,5 χιλιόμετρα νοτιοδυτικά της Πάτρας.
Διοικητική εξέλιξη
Πρόκειται για σχετικά καινούριο οικισμό. Αναγνωρίστηκε ως τέτοιος την 14η Μαρτίου 1971 και υπήχθη στην τότε Κοινότητα Λυγιάς. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού διαμερίσματος Λυγιάς του Δήμου Βαρθολομιού. Σήμερα αποτελεί οικισμό της Τοπικής Κοινότητας Λυγιάς του «καλλικρατικού» δήμου Πηνειού.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Πηνειού Κατηγορία:Δήμος Βαρθολομιού
Ταξίαρχος
Ο ταξίαρχος (Ταξχος) είναι βαθμός ανωτάτου αξιωματικού (OF-6) που συναντάται στον ελληνικό Στρατό Ξηράς, την ελληνική Πολεμική Αεροπορία και την Ελληνική Αστυνομία. Είναι ο πιο καινούριος βαθμός αξιωματικού στις ελληνικές Ένοπλες Δυνάμεις: καθιερώθηκε, αρχικά στον Στρατό Ξηράς, την περίοδο 1945 - 1946, υπό την επιρροή Βρετανών και Αμερικανών στρατιωτικών συμβούλων, ως ενδιάμεσος ανάμεσα στον συνταγματάρχη και τον υποστράτηγο.
Στον ελληνικό Στρατό Ξηράς, ταξίαρχοι είναι, κατά κανόνα, ο διοικητής Ταξιαρχίας, και οι διοικητές της Στρατιωτικής Σχολής Αξιωματικών Σωμάτων (ΣΣΑΣ), της Σχολής Εφέδρων Αξιωματικών Πεζικού (ΣΕΑΠ), της Σχολής Μονίμων Υπαξιωματικών (ΣΜΥ), ο διευθυντής της Διεύθυνσης Στρατονομίας (ΔΣΝ) του ΓΕΣ (η πρώην ΕΣΑ), ο διοικητής της Σχολής Αξιωματικών Νοσηλευτικής (ΣΑΝ) κτλ.
Στην Ελλάδα είναι ο ελάχιστος βαθμός, ο οποίος απαιτείται για την απονομή της Διαμνημονεύσεως Ηγεσίας Σχηματισμού - Μεγάλης Μονάδας.
Διακριτικό
Το διακριτικό της στολής του ταξίαρχου στον Ελληνικό Στρατό Ξηράς είναι η χρυσή φλογοφόρος ροιά (= φλογοφόρος σφαίρα), σπαθί - σκυτάλη χιαστί και ένα αστέρι, σε κάθετη διάταξη (σε κάθε επωμίδα). Στην ελληνική Πολεμική Αεροπορία είναι μία παχιά λωρίδα που πλαισιώνεται από μαύρες γραμμές και ένας ρόμβος επί της πάνω μαύρης γραμμής.
Το υπηρεσιακό αυτοκίνητό του φέρει ένα αστέρι σε κόκκινο (για τον ταξίαρχο του Στρατού) ή γαλάζιο (για τον ταξίαρχο της Αεροπορίας) πλαίσιο.
Ετυμολογία
Η λέξη ταξίαρχος προέρχεται από το τάξις + -αρχος < άρχω (διοικώ).
Δείτε επίσης
Κατηγορία:Στρατιωτικοί βαθμοί Κατηγορία:Βαθμοφόροι αθηναϊκού στρατού
Πρώτο Θέμα
Το Πρώτο Θέμα είναι κυριακάτικη εφημερίδα η οποία εκδόθηκε πρώτη φορά στις 27 Φεβρουαρίου 2005 από τους δημοσιογράφους Θέμο Αναστασιάδη, Μάκη Τριανταφυλλόπουλο και Τάσο Καραμήτσο. Το 2008 ο Μάκης Τριανταφυλλόπουλος, μετά από διαφωνία με τον Θέμο Αναστασιάδη για την υπόθεση της απόπειρας αυτοκτονίας του Χρήστου Ζαχόπουλου, αποχώρησε και η εφημερίδα εκδιδόταν από τον Θέμο Αναστασιάδη μέχρι τον θάνατό του στις 22 Ιανουαρίου 2019. Παραμένει μέχρι και σήμερα η κυριακάτικη εφημερίδα με την μεγαλύτερη κυκλοφορία. Τον Ιανουάριο του 2008 δημιουργήθηκε ο ιστότοπος protothema.gr ως μια καθημερινή ηλεκτρονική εφημερίδα.
Χρηματοδότηση
Στις 28 Ιανουαρίου 2011, σύμφωνα με δημοσίευμα της εφημερίδας Πρώτο Θέμα, ο Αναστάσιος Πάλλης απέκτησε το 40% των μετοχών της εφημερίδας εκπροσωπώντας την εταιρία «PT MEDIA CORP», η οποία είναι υπεράκτια εταιρεία και ο ιδιοκτήτης δεν είναι γνωστός. Ο Αναστάσιος Πάλλης κρίθηκε προφυλακιστέος τον Δεκέμβριο του 2013 καθώς εκκρεμούσαν δύο εντάλματα σύλληψης για εμπλοκή του στην υπόθεση του Βίκτορα Ρέστη με τον οποίο ήταν συνεργάτης αλλά και για την υπόθεση αρπαγής του Έντουαρντ Πρινγκλ Στέισι στο «Ελευθέριος Βενιζέλος». Η αύξηση του κεφαλαίου έγινε σύμφωνα με το δημοσίευμα με σκοπό «την ενίσχυση και διεύρυνση των δραστηριοτήτων της εφημερίδας, ενώ έτσι συνεχίζει να διατηρείται η απόλυτη δημοσιογραφική ανεξαρτησία». Το υπόλοιπο 60% των μετοχών παρέμειναν στον Θέμο Αναστασιάδη και τον Τάσο Καραμήτσο. Τον Ιούνιο του 2013, αναρτήθηκε στη Διαύγεια ότι η εφημερίδα πλήρωσε 156.750€ για την προμήθεια του μυθιστορήματος Πάπισσα Ιωάννα για τον ΟΕΔΒ.
Υπόθεση Ζαχόπουλου
Την περίοδο που ξέσπασε το σκάνδαλο με την απόπειρα αυτοκτονίας του Ζαχόπουλου το Πρώτο Θέμα είχε δημοσιεύσει ερωτικού περιεχομένου φωτογραφίες με τον Ζαχόπουλο και την Εύη Τσέκου. Στις 14 Ιανουαρίου 2008, μετά από την κριτική που δέχτηκε η εφημερίδα για την υπόθεση της απόπειρας αυτοκτονίας του Χρήστου Ζαχόπουλου, ο Μάκης Τριανταφυλλόπουλος διαχώρισε δημόσια τη θέση του από τη στάση που τήρησε η εφημερίδα. Την ίδια ημέρα, με απόφαση που ελήφθη ομόφωνα από τη γενική συνέλευση δημοσιογράφων και εργαζομένων, ο Τριανταφυλλόπουλος τέθηκε «εκτός της οικογένειας της εφημερίδας "Πρώτο Θέμα"». Τον Οκτώβριο του 2009 ο Θέμος Αναστασιάδης καταδικάστηκε σε 19 μήνες φυλάκιση με αναστολή, για δημοσίευση φωτογραφιών στην εφημερίδα «Πρώτο Θέμα» που παρουσίαζαν τον Χρήστο Ζαχόπουλο σε προσωπικές στιγμές. Στη συνέχεια τον Απρίλιο του 2013 έγινε έφεση και το Τριμελές Εφετείο αποφάσισε ομόφωνα την αθώωση του Θέμου Αναστασιάδη για παραβίαση προσωπικών δεδομένων και οι υπόλοιποι εμπλεκόμενοι της υπόθεσης αθωώθηκαν.
Κριτική για την εφημερίδα
Κατά καιρούς η εφημερίδα έχει επικριθεί για μη αντικειμενικά ή ακόμα και κατασκευασμένα δημοσιεύματα και για την τοποθέτησή της σε πολιτικά ζητήματα, ακόμη και για "σκονάκια" από το μέγαρο Μαξίμου.
Ειδικότερα, η εφημερίδα δέχτηκε αρνητική κριτική που της καταλογίζει ότι έπαιξε ρόλο στην άνοδο της νεοναζιστικής οργάνωσης Χρυσή Αυγή με στημένα ρεπορτάζ αλλά και προωθώντας της Χρυσή Αυγή ως μόδα (life-style). Συγκεκριμένα στις 1 Απριλίου 2012 δημοσιεύτηκε άρθρο με τίτλο «Πέτα τη γιαγιά... στη Χρυσή Αυγή» όπου παρουσιάζονται μέλη της Χρυσής Αυγής να βοηθάνε ηλικιωμένες γυναίκες ώστε να κάνουν αναλήψεις από μηχανήματα αυτόματης ανάληψης τραπεζών. Το ρεπορτάζ χαρακτηρίστηκε στημένο και φωτογραφίες απεικόνιζαν τη μητέρα του χρυσαυγίτη τοπάρχη Αλέξανδρου Πλωμαρίτη (η οποία είναι η Ερωφίλη Πλωμαρίτη) και υποψήφιου στις βουλευτικές εκλογές. Στην συνέχεια στις 5 Ιουλίου 2012 νέο ρεπορτάζ με τίτλο «Άρχισε περιπολίες με τρεις εταιρίες σεκιούριτι η Χρυσή Αυγή» παρουσίαζε τάγματα εφόδου της Χρυσής Αυγής ως ομάδες περιφρούρησης και ασφάλειας των πολιτών. Στις 29/7/2012 σε πρωτοσέλιδο υπήρχε το άρθρο-ρεπορτάζ με τίτλο «Το κάμπινγκ της Χρυσής Αυγής» το οποίο διαφήμιζε την παραστρατιωτική λειτουργία των μελών της Χρυσής Αυγής ως κάμπινγκ εκγύμνασης του σώματος και του πνεύματος.
Ακόμη επικρίθηκε, γιατί προχώρησε στη δημοσίευση της φωτογραφίας του Παύλου Φύσσα λίγο πριν πεθάνει αμέσως μετά τη δολοφονική επίθεση του χρυσαυγίτη Γιώργου Ρουπακιά. Η ΕΣΗΕΑ αποδοκίμασε τη δημοσίευση της φωτογραφίας με ανακοίνωσή της όπου αναφέρεται ότι «[η] δημοσίευση αυτή όχι μόνο δεν εξυπηρετεί τις ανάγκες της ενημέρωσης, αλλά, αντιθέτως, προσβάλλει κατάφωρα τους κανόνες δεοντολογίας του επαγγέλματος και τις πανανθρώπινες αξίες».
Επίσης, στις 29 Οκτωβρίου 2020 επικρίθηκε για ένα δημοσίευμα σχετικά με τα μέτρα για τον κορονοϊό που επρόκειτο να ανακοινωθούν την επομένη (τελικά ανακοινώθηκαν δύο μέρες μετά, ακολουθούμενα από γενικό απαγορευτικό μια εβδομάδα αργότερα), από κοινού με την ιστοσελίδα Liberal, καθώς στο τέλος το δημοσίευμα περιείχε την φράση "Πέραν των προφανών ειδήσεων δίνουμε μεγάλη έμφαση στην στήριξη του Τσιόδρα έναντι των επιθέσεων από τον Τσίπρα. Δίνουμε ξεχωριστή έμφαση σε αυτό διότι την ώρα της μεγάλης συστράτευσής στην Ελλάδα και στην Ευρώπη το γεγονός ότι επιλέγουν να στοχοποιούν τους επιστήμονες και ο Τσίπρας στοχοποιεί τον Τσιόδρα είναι απαράδεκτο", η οποία φέρεται να προέρχεται από οδηγίες του μεγάρου Μαξίμου προς τα μέσα ενημέρωσης. Η εξέλιξη αυτή επικρίθηκε και από τον πρόεδρο του ΣΥΡΙΖΑ Αλέξη Τσίπρα, περιγράφοντας την κατάσταση ως "κατάντια των μέσων ενημέρωσης".
Το Πρώτο Θέμα έχει αξιολογηθεί ως "δεξιά εφημερίδα" και "ανάμεικτης αξιοπιστίας" λόγω "φτωχής τεκμηρίωσης, έλλειψη διαφάνειας με την ιδιοκτησία και πολυάριθμους αποτυχημένους έλεγχους στοιχείων", από το Media Bias/Fact Check. Η ίδια πηγή αναφέρει ότι χρησιμοποιεί "μέτρια συναισθηματικούς τίτλους", δημοσιεύει άρθρα που είναι "συνήθως τεκμηριωμένα από μεγάλα εισαγωγικά και αναδημοσιεύουν ιστορίες από το Bloomberg". Παράλληλα είχε δημοσιεύσει κατά καιρούς και άρθρα "αρνητικά προς την μετανάστευση". Τέλος, η εν λόγω πηγή αναφέρει πως "Σύμφωνα με μια έκθεση αξιολόγησης του europa.eu περιγράφουν το Πρώτο Θέμα ως «γνωστό για τον λαϊκιστικό προσανατολισμό και την προσέγγιση της ρητορικής μίσους κυρίως σε ειδήσεις και θέματα σχετικά με τη μετανάστευση και τους μετανάστες»." Υπάρχουν και ουκ ολίγα άρθρα που χαρακτηρίστηκαν ως "ψευδή" από εφημερίδες ελέγχου πληροφοριών.
Εξωτερικοί σύνδεσμοι
Κατηγορία:Εφημερίδες στην ελληνική γλώσσα
Ομάδα Ελλήνων Ζωγράφων Χαρακτών
Η Ομάδα Ελλήνων Ζωγράφων Χαρακτών ήταν η πρώτη καλλιτεχνική ομάδα στην Ελλάδα που συνένωνε τους καλλιτέχνες της χαρακτικής. Ιδρύθηκε το 1938 και διαλύθηκε το 1944, οπότε και τα μέλη της εντάχθηκαν στο νεοσύστατο Καλλιτεχνικό Επαγγελματικό Επιμελητήριο.
Ίδρυση
Η Ομάδα Ελλήνων Ζωγράφων Χαρακτών ήρθε να επιβεβαιώσει και σε οργανωτικό επίπεδο την άνθηση της τέχνης της χαρακτικής στην Ελλάδα κατά τη δεκαετία του 1930, ως αποτέλεσμα και της διδασκαλίας του Γιάννη Κεφαλληνού στην Ανωτάτη Σχολή Καλών Τεχνών. Η Ομάδα ιδρύθηκε το διάστημα πριν από τα εγκαίνια της πρώτης «Πανελλήνιας Έκθεσης Ελληνικής Πρωτοτύπου Χαρακτικής», που εγκαινιάστηκε στη Στέγη Γραμμάτων και τεχνών τον Δεκέμβριο του 1938. Ωστόσο, οι διεργασίες για την ίδρυση μιας ένωσης Ελλήνων Χαρακτών είχαν ξεκινήσει αρκετά νωρίτερα, με αφορμή τη διοργάνωση της έκθεσης ελληνικής χαρακτικής στο Μουσείο Καλών Τεχνών της πόλης Κόζιτσε της Τσεχοσλοβακίας τον Ιούνιο του 1936. Στο Κόζιτσε παρουσιάστηκαν χαρακτικά έργα των Μαρίας Αναγνωστοπούλου, Στρατή Αξιώτη, Γιώργου Βελισσαρίδη, Δημήτρη Γαλάνη, Δημήτρη Γιαννουκάκη, Γιώργου Δήμου, Άγγελου Θεοδωρόπουλου, Λυκούργου Κογεβίνα, Αλέξανδρου Κορογιαννάκη, Ελένης Κωνσταντινίδου, Γιάννη Μόραλη, Γιώργου Μόσχου, Νίκου Νικολάου, Γιώργου Οικονομίδη, Αγλαΐας Παπά, Ευθύμη Παπαδημητρίου, Νικόλα (Παυλόπουλου) και Τάσσου (Αλεβίζου), προκαλώντας τη θερμή υποδοχή της κριτικής και του κοινού και οδήγησαν στη μεταφορά της έκθεσης στο Μουσείο Γραφικών τεχνών της πρωτεύουσας Πράγας, τον Δεκέμβριο του ίδιου χρόνου.